Diari Oficial de la Generalitat Valenciana


Sumari del DOGV 7795, del 01-06-2016 (2016/3871)

RESOLUCIÓ de 25 de maig de 2016, del president de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, per la qual es publiquen les dates del procediment d'admissió al primer curs dels ensenyaments universitaris oficials de grau en les universitats públiques de la Comunitat Valenciana i els seus centres adscrits, per al curs 2016-2017, així com altres acords de l'esmentada comissió.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7795

Data del DOGV
:   01-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3871


Data del document
:   25-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 25 de maig de 2016, del president de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, per la qual es publiquen les dates del procediment d'admissió al primer curs dels ensenyaments universitaris oficials de grau en les universitats públiques de la Comunitat Valenciana i els seus centres adscrits, per al curs 2016-2017, així com altres acords de l'esmentada comissió. [2016/3871]  
La normativa bàsica sobre accés i admissió als ensenyaments universitaris oficials de grau es recull en el Reial Decret 1892/2008, de 14 de novembre, i el Reial Decret 412/2014, de 6 de juny, pels quals es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles.  
En l'àmbit de la Comunitat Valenciana, es va dictar el Decret 80/2010, de 7 de maig, del Consell, pel qual es regula la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, que determina en l'article 4 les funcions de l'esmentada comissió en matèria de preinscripció en les universitats públiques del sistema universitari valencià.  
En virtut de l'esmentat decret, es va dictar la Resolució de 27 de maig de 2013, del president de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, per la qual es publica l'acord d'esta sobre regulació dels procediments d'admissió al primer curs dels ensenyaments universitaris oficials de grau en les universitats públiques i els seus centres adscrits de la Comunitat Valenciana.  
D'acord amb els apartats 6 i 11 de l'esmentada Resolució de 27 de maig de 2013, la Comissió Gestora dels Processos d'Accés i Preinscripció en les Universitats Públiques del Sistema Universitari Valencià ha pres nous acords quant a la gestió dels processos de preinscripció per al curs 2016-2017.   
De conformitat amb el que disposa el Reial Decret 1892/2008, de 14 de novembre, i el Reial Decret 412/2014, de 6 de juny, i en virtut de les atribucions que hi conferix el Decret 80/2010, de 7 de maig, del Consell, pel qual es regula la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, l'esmentada comissió ha adoptat els acords següents,  
  
Primer. Terminis de presentació de sol·licituds de preinscripció per al curs 2016-2017  
1. Els estudiants ompliran la seua sol·licitud de preinscripció per a l'admissió al primer curs dels ensenyaments universitaris oficials de grau en les universitats públiques i els seus centres adscrits de la Comunitat Valenciana per al curs 2016-2017, a través de l'assistent telemàtic allotjat en la pàgina web de la Conselleria d'Educació, Cultura i Esport, en l'adreça www.preinscripcion.gva.es.  
Els estudiants presentaran la sol·licitud de preinscripció bé de forma telemàtica o bé fent-la arribar, junt amb la documentació necessària, a la universitat corresponent, segons els corresponga, en virtut del que establix la Resolució de 27 de maig de 2013 abans esmentada (DOCV 31.05.2013), dins del termini que s'indica a continuació:  
  
- Des del 13 de juny al 8 de juliol de 2016, per a tots el participants en el procés de preinscripció, siguen estudiants que s'hagen presentat a les proves d'accés a la universitat (PAU) de juny o de juliol, estudiants amb l'accés de majors de 25, 40 o 45 anys, estudiants de cursos anteriors, estudiants titulats, estudiants de cicles formatius o estudiants estrangers que no accedisquen a la universitat per la via prevista en els articles 9.1.b i 9.2.b i c del Reial Decret 412/2014.  
  
- Des del 13 de juny a l'11 de juliol de 2016, per als estudiants que accedisquen a la universitat per la via prevista en els articles 9.1.b i 9.2.b i c del Reial Decret 412/2014.  
2. L'alumnat d'altres comunitats autònomes o l'alumnat que s'examina en la UNED, que es presenten a les proves d'accés a la universitat del curs 2015-2016 en les seues respectives convocatòries extraordinàries, així com els alumnes de cicles formatius de grau superior de la Comunitat Valenciana que finalitzen els seus estudis en la seua convocatòria extraordinària del present curs (es presenten o no a la fase específica de la prova d'accés en la convocatòria extraordinària de juliol) faran la sol·licitud de preinscripció amb l'assistent telemàtic i la presentaran en paper, junt amb la documentació corresponent, dins del termini establert en el punt 1 anterior, i si no disposen en el mencionat termini de la documentació necessària, no podran participar en el procés de preinscripció.  
3. L'alumnat a què es referix el punt 2 anterior que no puga participar en el procés de preinscripció per no conèixer les seues qualificacions dins del termini de preinscripció, es dirigirà directament a les universitats públiques de la Comunitat Valenciana per a sol·licitar plaça quan tinguen les seues qualificacions, al mes de setembre, i tindran els mateixos drets d'adjudicació que els alumnes de la Comunitat Valenciana que hagen superat la prova d'accés a la universitat en la convocatòria extraordinària de juliol de 2016.  
4. Tots els estudiants han de presentar la sol·licitud de preinscripció mitjançant l'assistent telemàtic. Aquells que l'hagen de presentar en paper, la formalitzaran també mitjançant l'assistent i posteriorment la presentaran en paper en la universitat corresponent.  
  
Segon. Autorització per a verificar dades d'identitat, domicili i residència  
1. La presentació de la sol·licitud de preinscripció de forma telemàtica, segons s'establix en l'apartat tercer punt 2 de l'esmentada Resolució de 27 de maig de 2013, comportarà automàticament l'autorització a l'òrgan gestor per a comprovar les dades d'identitat, domicili i residència segons el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant això, si l'estudiant no desitja prestar la seua autorització per a la dita comprovació, no podrà fer la presentació de forma telemàtica i, per tant, haurà d'accedir a l'assistent de preinscripció per l'apartat destinat a la resta d'alumnes, i una vegada omplida la sol·licitud, haurà d'imprimir-la i presentar-la en el lloc corresponent, segons s'indica en la mateixa sol·licitud, aportant una fotocòpia del seu document d'identitat (NIF, NIE, passaport, etc.)  
  
  
València, 25 de maig de 2016.- La vicepresidenta de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià (per absència del president i en virtut de l'article 23 Llei 30/1992): Josefina Bueno Alonso.